
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Δ. 1503/973 (1) 


Διασκευή φορτηγών αυτ/των τύπου ϋΕΕΡ σε επιβατικά ή 
μικτής μεταφοράς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 78 παρ. 3 του Συντάγματος. 

β) Τις διατάξεις των παραγρ. 3, 4 και 5 του άρθρου 11 
του σχεδίου νόμου «Διαρρυθμίσεις στην έμμεση φορολο¬ 
γία και άλλες διατάξεις», που έχει κατατεθεί στη βουλή σύμ¬ 
φωνα με τις οποίες επιτρέπεται η διασκευή φορτηγών αυτο¬ 
κινήτων τύπου ϋΕΕΡ σε επιβατικά ή μικτής μεταφοράς. 

γ) Τις διατάξεις του τελευταίου εδαφίου της παραγρ. 5 
του ίδιου άρθρου, με τις οποίες εξουσιοδοτείται ο Υπουρ- 
γιός Οικονομικών να ρυθμίσει με απόφαση τις λεπτομέ- 
ρειςς εφαρμογής των παραπάνω διατάξεων. 

δ) Την αριθμ. Υ. 1847/1078399/1182/0001/1992 
κοινή απόφαση του Πρωθυπουργού και του Υπουργού Οι¬ 
κονομικών για ανάθεση αρμοδιοτήτων στον Υφυπουργό 
Οικονομικών. 

ε) Σχετική εισήγηση της υπηρεσίας, αποφασίζουμε: 

Για τη διασκευή φορτηγών αυτοκινήτων τύπου ϋΕΕΡ 
που έχουν παραληφθεί με το φορολογικό καθεστώς που 
ίσχυε προ της 8.8.92, σε επιβατικό ή μικτής μεταφοράς με 
τη φορολογική μεταχείριση της παραγρ. 3 του άρθρου 11 
του σχεδίου νόμου «Διαρρυθμίσεις στην έμμεση φορολο-, 
για και άλλες διατάξεις», θα ακολουθείται η παρακάτω 
διαδικασία: 

1.0 ιδιοκτήτης του αυτοκινήτου θα υποβάλλει στην αρ¬ 
μόδια Τελωνειακή Αρχή, σχετική αίτηση στην οποία θα 


αναγράφονται όλα τα στοιχεία του αυτοκινήτου (μάρκα, 
τύπος, αριθμός πλαισίου - κινητήρα κ.λπ.). 

Στην αίτηση αυτή θα επισυνάπτεται και αντίγραφο της 
άδειας κυκλοφορίας του. 

2. Μετά την υποβολή της αίτησης, η οποία καταχωρείται 
ως δηλωτικό, το διασκευασθέν αυτοκίνητο μεταφέρεται 
στο χώρο του Τελωνείου και τελωνίζεται με την κατάθεση 
του σχετικού παραστατικού. 

Αφού γίνει πλήρης επαλήθευση του αυτοκινήτου βεβαι¬ 
ώνεται το ποσό του φόρου των τριακοσίων δραχμών ανά 
κυβικό εκατοστό του κυλινδρισμού του κινητήρα καθώς 
και ο αναλογών επ’ αυτού Φ.Π.Α. 

Η είσπραξη του ποσού του φόρου των τριακοσίων (300) 
δραχμών ανά κυβ. εκατοστό, μπορεί, μετά από αίτηση του 
ενδιαφερομένου, να γίνεται μέχρι και σε έξι μηνιαίες δό¬ 
σεις. 

Σε περίπτωση που το ποσό του φόρου δεν καταβάλλε¬ 
ται κατά τον τελωνισμό εξ ολοκλήρου, δεν θα εκδίδεται πι¬ 
στοποιητικό τελωνισμού, αλλά σχετική βεβαιώση η οποία 
θα συνοδεύει το αυτοκίνητο μέχρι την οριστική εξόφληση 
του φόρου αυτού. 

Στη βεβαίωση θα περιλαμβάνονται όλα τα στοιχεία ταυ¬ 
τότητας του αυτοκινήτου και του ιδιοκτήτη, καθώς και η 
προθεσμία ισχύος η οποία συμπίπτει με την ημερομηνία 
εξόφλησης της τελευταίας δόσης. 

3. Για το ποσό του φόρου που θα καταβληθεί με δόσεις 
λαμβάνεται αξιόχρεη προσωπική εγγύηση τρίτου προσώ¬ 
που που να καλύπτει το ποσό του οφειλόμενου φόρου. 

Η Τελωνειακή Αρχή, εκτός από τα παραπάνω στοιχεία, 
μπορεί να λαμβάνει οποιοδήποτε άλλο πρόσφορο μέτρο 
προκειμένου να διασφαλίζονται τα συμφέροντα του Δημο¬ 
σίου. 

Στην περίπτωση που ο φόρος καταβάλλεται μετά την 
ημερομηνία λήξης της δόσης εισπράττονται και τα νόμιμα 
τέλη εκπροθέσμου καταβολής. 

4. Μετά την ολική καταβολή του φόρου λύεται από την 
Τελωνειακή Αρχή η εγγύηση και εκδίδεται σχετικό πιστο¬ 
ποιητικό για την ταξινόμηση του αυτοκινήτου. 

Προκειμένου περί εκκρεμών υποθέσεων στα Τελωνεία 
και στα Ποινικά ή Διοικητικά Δικαστήρια, η αίτηση της πα¬ 
ραγράφου 1 της παρούσας θα υποβάλλεται στην αρμόδια 
Τελών. Αρχή που έχει συντάξει την έκθεση κατάσχεσης 
του αυτοκινήτου. 

Στις περιπτώσεις που η κατάσχεση έχει γίνει από τις 
ΕΥΤΕ ή τα παραρτήματά τους, η επαλήθεση του αυτοκί¬ 
νητου θα γίνεται επί της αιτήσεως, από τις υπηρεσίες αυ¬ 
τές. 

Μετά την επαλήθευση θα κρατείται φωτοαντίγραφο της 
αίτησης και το πρωτότυπο αυτής θα διαβιβάζεται στα Τε¬ 
λωνεία της έδρας της ΕΥΤΕ ή του παραρτήματος. 

Η αίτηση αυτή θα καταχωρείται ως δηλωτικό και θα εξο¬ 
φλείται με την έκδοση σχετικού παραστατικού επί του 
οποίου θα βεβαιώνεται και θα εισπράττεται ο φόρος που 

αναλογεί με βάση την επαλήθευση επί της αίτήσεως και τη 
διαδικασία των παραπάνω παραγράφων 2 και 3. 

Μετά την είσπραξη του φόρου κυρωμένο φωτοαντί¬ 
γραφο του παραστατικού και του αποδεικτικού είσπραξης 
θα διαβιβάζεται στις υπηρεσίες δίωξης οι οποίες θα συ¬ 
ντάσσουν σχετικό έγγραφο προς τον αρμόδιο Εισαγγελέα 
και θα ζητούν την παύση της ποινικής δίωξης και την από¬ 
δοση του αυτοκινήτου. 

Με τα ίδια δικαιολογητικά θα γίνεται και η απόδοση του 
αυτοκινήτου όταν δεν έχει συνταχθεί έκθεση κατάσχε¬ 
σης, αλλά μόνο έκθεση προσωρινής δέσμευσης. 

6. Από τις διατάξεις της παρούσης δεν προκαλείται δα¬ 
πάνη στον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 1992 

Ο ΥΦΥΠΟΥΡΓΟΣ 

Κ. ΠΑΤΡΑΚΟΣ 


ΠΡΟΘΕΣΜΙΑ ΙΣΧΥΟΣ ΑΠΟ.ΜΕΧΡΙ 


ΕΛΛΗΝΙΚΗ ΔΗΜΟΚΡΑΤΙΑ Ημερομηνία 

ΝΟΜΑΡΧΙΑ. 

Δ/ΝΣΗ ΤΕΛΩΝΕΙΟΥ. Αρίθμ.: 


ΒΕΒΑΙΩΣΗ 

Βεβαιούται ότι το αναφερόμενο παρακάτω αυτοκίνητο δια¬ 
σκευάσθηκε από φορτηγό σε επιβατικό ϋΕΕΡ κατ' εφαρμογή της 
παραγράφου 3 του άρθρου 11 του Σχεδίου Νόμου «Διαρρυθμί¬ 
σεις στην έμμεση φορολογία και άλλες διατάξεις» και παραλή- 
φθηκε με τμηματική καταβολή του προβλεπόμενου Ειδικού Φό¬ 
ρου Κατανάλωσης. 

ΣΤΟΙΧΕΙΑ ΚΑΤΟΧΟΥ ΑΥΤΟΚΙΝΗΤΟΥ ΣΤΟΙΧΕΙΑ ΑΥΤΟΚΙΝΗΤΟΥ ϋΕΕΡ) 

Επώνυμο. . Μάρκα. 

Όνομα... Τ ύΠΟς . 

Όνομα πατρός ... .. Αριθμός πλαισίου . 

Διεύθυνση κατοικίας . Αριθμός κινητήρα . 

Αριθμός Ταυτότητας .... Κυλινδισμός κινητήρα.... 

Αριθμός Διασάφησης .... 


Η Βεβαίωση αυτή ισχύει μέχρι. 

Ο ΔΙΕΥΘΥΝΤΗΣ ΤΕΛΩΝΕΙΟΥ 


Αριθ. ΥΠΠΟ/ΑΡΧ/Β1 /Φ32/2627/57 (2) 

Χαρακτηρισμός ως ιστορικού διατηρητέου μνημείου της 
Ιερός Μονής Αγίων θεοδώρων στη Ραψάνη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την απόφαση ΥΠΠΟ/ΓΝΟΣ/49095/30.10.91 (ΦΕΚ 
Β/ 987/28.11.91) «Περί μεταβιβάσεως αρμοδιότητας 
Υπουργού και δικαιώματος υπογραφής». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 52, 
Πράξη του της 23.12.1992 (αριθμ. θέματος 24ο), αποφα¬ 
σίζουμε: 

Χαρακτηρίζεται ως ιστορικό διατηρητέο μνημείο ο ναός 
των Αγίων θεοδώρων, που ευρίσκεται σε απόσταση 3 
χιλμ. νότια του χωριού. Πρόκειται για ναό μονόκλιτο, σταυ¬ 
ροειδή εγγεγραμμένο του συνεπτυγμένου τύπου μετά 
τρούλλου χαμηλού και πλαγίων χορών. Στη δυτική πλευρό 
φέρει νάρθηκα καμαροσκεπή. 

Ο ναός εσωτερικώς είναι κατάγραφος με τοιχογραφίες 


του 18ου αιώνα. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 29 Φεβρουαρίου 1993 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. Τ.Τ. 3419 (3) 

Υπαγωγή του προσωπικού της κοινότητας Σταυρού Ν. Εύ¬ 
βοιας στις δ/ξεις του Ν. 1188/81. 

Ο ΝΟΜΑΡΧΗΣ ΕΥΒΟΙΑΣ 

Με την 3419/16.2.93 απόφαση που εκδόθηκε σύμ¬ 
φωνα με τις δ/ξεις του άρθρ. 3 του Ν. 1188/81 και ύστερα 
από σύμφωνη γνώμη του Κ.Σ. Σταυρού και του Υπηρεσια¬ 
κού Συμβουλίου του άρθρ. 5 του αυτού ως άνω Νόμου, 
υπήχθη το προσωπικό της Κοινότητας αυτής στις δ/ξεις 
του Α' μέρους του Ν. 1188/81. 

Από τις δ/ξεις της απόφασης αυτής δεν προκαλείται 
δαπάνη στον Κρατικό προϋπ/σμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 16 Φεβρουαρίου 1993 

Με εντολή Νομάρχη 
Ο Δ/ντής 
Δ. ΚΟΚΚΑΛΑΣ 

♦ 

Αριθ. 32359/92 (4) 

Σύσταση ιδίου Νομικού Προσώπου στο Δήμο Κυπαρισσίας 

Ν. Μεσσηνίας με την επωνυμία «Οργανισμός Αθλητι¬ 
σμού και Νεολαίας Δήμου Κυπαρισσίας». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. του Π.Δ. 
323/89. 

2. Την αριθ. 165/3.8.92 απόφαση του Δημοτικού Συμ¬ 
βουλίου Κυπαρισσίας, αποφασίζουμε: 

1. Συνιστάται ξεχωριστό Νομικό Πρόσωπο Δημοσίου Δι¬ 
καίου στον Δήμο Κυπαρισσίας με την επωνυμία «Οργανι¬ 
σμός Αθλητισμού και Νεολαίας Δήμου Κυπαρισσίας». 

2. Σκοποί του Νομικού Προσώπου είναι: 

α. Η δημιουργία και λειτουργία αθλητικών κέντρων και 
γυμναστηρίων χώρων αθλοπαιδιών και γυμναστικής, έτσι 
που καλύπτονται οι αυξημένες ανάγκες για άθληση των 
συμπολιτών μας, ιδιαίτερα των νέων. 

β. Στόχος είναι η ανάπτυξη μαζικού αθλητισμού για να 
μπορέσει να καλύψει τις ανάγκες κατά ηλικία, ενδιαφέρο¬ 
ντα κ.λ.π. Η καλλιέργεια των σωματικών και πνευματικών 
ικανοτήτων, η καλλιέργεια φίλαθλου συναγωνιστικού 
πνεύματος, μακριά από φανατισμούς ανταγωνισμούς και 
κερδοσκοπικούς στόχους, η κοινωνικοποίηση των συμπο¬ 
λιτών μας. 

γ. Για την επιτυχία των σκοπών του το Δημοτικό 
Ν.Π.Δ.Δ., πρέπει να συνεργάζεται με όλους τους φορείς 
και παράγοντες (κρατικούς, αθλητικούς συλλόγους,ενώ¬ 
σεις κ.λπ.) θα πρέπει να λειτουργήσουν επιτροπές γενικά 
και να αξιοποιηθεί κάθε δυνατότητα. 

δ. Το Νομικό Πρόσωπο αυτό θα χρησιμοποιεί χωριστή 
σφραγίδα που κυκλικά θα φέρει χαραγμένες τις λέξεις: 
ΕΛΛΗΝΙΚΗ ΔΗΜΟΚΡΑΤΙΑ και την επωνυμία του και στη 
μέση το εθνόσημο, θα στεγάζεται σε ανάλογο χώρο του 
Δημαρχείου ο οποίος παραχωρείται για χρήση. 

3. Όργανα Διοίκησης: 

Επειδή θα υπάρχουν πολλοί τομείς του οργανισμού κρί- 
νεται απαραίτητο όπως το Ν.Π.Δ.Δ. διοικείται από 7μελές 
Διοικητικό Συμβούλιο που θα απαρτίζει ο Δήμαρχος ως 
Πρόεδρος αυτού, από τρεις (3) δημοτικού Συμβούλους και 

τρεις (3) πολίτες. Τα μέλη του Διοικητικού Συμβουλίου του 
Ν.Π.Δ.Δ. εκλέγονται από το Διοικητικό Συμβούλιο και η 
θητεία της Δημοτικής Αρχής. Τον Πρόεδρο όταν απουσιά¬ 
ζει ή κωλύεται αναπληρώνει ο Αντιπρόεδρος ο οποίος 
εκλέγεται από τα μέλη του Διοικητικού Συμβουλίου για μιά 
τετραετία. 

4. Οι πόροι του Νομικού Προσώπου είναι: 

α. Ετήσια επιχορήγηση του Δήμου δραχμών 1.000.000 
τουλάχιστον. 

β. Επιχορήγηση και κάθε άλλη παροχή του Κράτους είτε 
απ’ ευθείας προς το Νομικό πρόσωπο είτε προς το Δήμο 
Κυπαρισσίας για το Νομικό Πρόσωπο. 

γ. Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών, σωματείων 
κ.λπ. 

δ. Εισπράξεις από το αντίτιμο των πραγμάτων ή των 
υπηρεσιών που παρέχει το Νομικό Πρόσωπο. 

ε. Πρόσοδοι από τη δική του περιουσία. 

5. Περιουσία του Νομικού Προσώπου είναι: 

α. Οι κάτωθι αθλητικοί χώροι: 

Κλειστό Γυμναστήριο στη περιοχή Α. Ηλίας (υπό απο¬ 
περάτωση). 

β. Οι παιδικές χαρές που ήδη λειτουργούν (2) δύο και 
όσες μελλοντικά δημιουργηθούν. 

γ. Τα οικοδομήματα, οι εγκαταστάσεις και τα πάσης φύ- 
σεως κτίρια που θα ανεγείρει στους παραπάνω χώρους. 

δ. κάθε άλλος χώρος ή κτίριο που θα παραχωρείται σ' 
αυτό. 

6. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο και σε περίπτωση κω¬ 
λύματος αυτού από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Κυπα¬ 
ρισσίας ύψους 1.000.000 δρχ. περίπου για το τρέχον οι¬ 
κονομικό έτος και για τα επόμενα οικονομικά έτη. Για την 
ανωτέρω δαπάνη έχει εγγράφει πίστωση στο προϋπολογι¬ 
σμό του Δήμου. 

Η παρούσα απόφαση να δημοσιευθε’ι στην Εφημερίδα 
της Κυβερνήσεως. 

Καλαμάτα, 8 Φεβρουάριου 1993 

Ο Νομάρχης 
ΕΛ. ΤΡΙΑΝΤΑΦΥΛΛΟΥ 

-4- , 

Αριθ. 926 (5) 

Ανάκληση της ΓΕ 13830/31.1.89 αποφάσεως Νομάρχη 
Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν.Δ. 532/70 περί διοικητικής απο¬ 
κέντρωσης και του σε εκτέλεση αυτού εκδοθέντος υπ' 
αριθμ. 709/70 Β.Δ. περί καθορισμού των διατηρουμένων 
υπέρ του Υπουργού Γεωργίας αρμοδιοτήτων. 

2. Την ΓΕ/30888/17.11.62 απόφασή μας με την οποία 
μεταβιβάστηκαν στο νομικό πρόσωπο της Κοινότητας 
Πλαταμώνος κοινόχρηστες εκτάσεις μεταξύ των οποίων 
και τα αριθμ. 98 και 143 τεμάχια της οριστικής διανομής 
του αγρ/τος Πλαταμώνος η οποία μετεγράφη στο Υποθη¬ 
κοφυλακείο Κατερίνης στον τόμο 140 και αριθμ. 500. 

3. Την αριθμ. ΓΕ 13830 π.ε/31.1.89 απόφασή μας με 
την οποία ανακλήθηκε μερικώς η αριθμ. ΓΕ 30888/62 
απόφασή μας ως προς έκταση 4.800 τ.μ. από το σύνολο 
της έκτασης των 98 και 143 τεμαχίων της Ο.Δ. του αγρ/ 
τος Πλαταμώνος έτους 1936. 

4. Τα αριθμ. ΓΕ 10344/5.11.91 και ΓΕ 12810 π.ε./ 
10.1.92 έγγραφα της Δ/νσεως Γ εωργίας Ν. Πιερίας με τα 
οποία εισηγείται την ανάκληση της αριθμ. ΓΕ 13830/ 
31.1.89 απόφασή μας ως μή σύνομη ελαττωματική. 

5. Το αριθμ. 813/16.7.1991 έγγραφο της Κοινότητας 
Πλαταμώνος μαζί με την αριθμ. 55/1991 απόφαση του 
Κοινοτικού Συμβουλίου με το οποίο ζητούν να ανακληθεί η 


αριθμ. ΓΕ 13830/31.1.89 απόφασή μας και 

6. Το αριθμ. 49/1.2.93 έγγραφο του Νομικού Συμβού¬ 
λου του Δημοσίου (Δικαστικό Γ ραφείο Κατερίνης), απο¬ 
φασίζουμε: 

Ανακαλούμε την υπ’ αριθμ. ΓΕ 13830/31.1,89 από¬ 
φασή μας και επαναφέρουμε σε ισχύ στο σύνολό της την 
αριθμ. ΓΕ/30888/17.11.62 απόφασή μας, με την οποία 
είχαν μεταβιβασθεί κοινόχρηστες εκτάσεις του αγρ/τος 
Πλαταμώνος στο Νομικό Πρόσωπο της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 5 Φεβρουάριου 1993 
Ο Νομάρχης 

ΞΕΝΟΦΩΝ ΣΤΕΡΓΙΑΔΗΣ 
-♦- 

Αριθ. 1014 (6) 

Συγχώνευση Νομικών Προσώπων Δημοσίου Δικαίου στο 
Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 187 παρ. 5 του Π.Δ. 323/ 
89. 

2. Τις αριθμ. 12008 και 12009/21.8.1989 αποφάσεις 
μας περί Σύστασης Νομικών Προσώπων Δημοσίου Δικαίου 
με τις επωνυμίες «Σχολική Επιτροπή Α' Νηπιαγωγείου και 
«Σχολική Επιτροπή Β' Νηπιαγωγείου στην Κοινότητα Φι- 
λώτα» που δημοσιεύθηκαν στο ΦΕΚ 652/Β731.8.1989. 

3. Την αριθ. 2/93 απόφαση του Κοινοτικού Συμβουλίου 
Φιλώτα με την οποία γίνεται συγχώνευση των δύο παρα¬ 
πάνω νομικών προσώπων λόγω συστέγασης των δύο Νη¬ 
πιαγωγείων σε νέο κτίριο από το έτος 1993, αποφασί¬ 
ζουμε: 

1. Συγχωνεύονται τα δύο Νομικά Πρόσωπα Δημοσίου 
Δικαίου της Κοινότητας Φιλώτα με τις επωνυμίες «Σχολική 
Επιτροπή Α' Νηπιαγωγείου και «Σχολική Επιτροπή Β Νη¬ 
πιαγωγείου» της Κοινότητας Φιλώτα που συστήθηκαν με 
τις αριθ. 12009/21.8.89 και 12008/21.8.89 αποφάσεις 
μας αντίστοιχα, σε ένα ενιαίο νομικό πρόσωπο δημοσίου 
δικαίου με την επωνυμία «Σχολική Επιτροπή Α' και Β' Νη¬ 
πιαγωγείου» της κοινότητας Φιλώτα του Νομού Φλώρι¬ 
νας. 

2. Σκοπός του Νομικού προσώπου είναι: 

α. Η διαχείριση των πιστώσεων που διατίθενται για τις 
λειτουργικές δαπανες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 

β. Η εκτέλεση έργων για την επισκευή και συντήρηση 
των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ. Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό 
Συμβούλιο αποτελούμενο από τους: 

α. Τον εκάστοτε Πρόεδρο της Κοινότητας. 

β. Δύο Κοινοτικούς Συμβούλους που ορίζονται με από¬ 
φαση του Κοινοτικού Συμβουλίου. 

γ. Τους εκάστοτε Διευθυντές των σχολικών μονάδων. 

δ. Δύο εκλεγμένους εκπροσώπους των Συλλόγων Γο¬ 
νέων και κηδεμόνων ή των Γονέων και κηδεμόνων ένα από 
κάθε σχολική μονάδα 

4. Η θητεία του πρώτου Διοικητικού Συμβουλίου του 
Νομικού Προσώπου λήγει με τη λήξη της παρούσας κοινο¬ 
τικής περιόδου. 

* Η θητεία των μελών του Διοικητικού Συμβουλίου ακο¬ 
λουθεί την κοινοτική περίοδο. 

Το Διοικητικό Συμβούλιο εκλέγει Αντιπρόεδρο, Γραμμα- 
τέα και ταμία. 

5. Πόροι του Νομικού Προσώπου είναι: 

α. Ετήσια επιχορήγηση της Κοινότητας. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

6. Περιουσία 

Ολόκληρη η υφιστάμενη κινητή και ακίνητη περιουσία 
της σχολικής μονάδας. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

8. Από τη σύσταση του παρόντος Νομικού Προσώπου 
καταργούνται τα Νομικά Πρόσωπα της Κοινότητας Φιλώτα 
με τις επωνυμίες «Σχολική Επιτροπή Α' Νηπιαγωγείου» και 
«Σχολική Επιτροπή Β' Νηπιαγωγείου» που συστάθηκαν με 
τις αριθμ. 12009/21.8.89 και 12008/21.8.89 αποφάσεις 
μας αντίστοιχα και δημοσιεύθηκαν στο ΦΕΚ 652/1989 
τ.Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 9 Φεβρουάριου 1993 

Ο Νομάρχης κ.α.α. 

Ο Διευθυντής 

ΑΓΓΕΛΟΣ ΑΣΗΜΑΚΟΠΟΥΛΟΣ 
-♦- 


Αριθ. 14364/62 (7) 

Τροποποίηση της 7226/91 απόφασης Νομάρχη Χίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τις διατάξεις του Ν. 1894/90. 

2. Τις διατάξεις του άρθρου 187 του Π.Δ. 323/89. 

3. Την αριθμ. 122/92 απόφαση του Δ.Σ. Ομηρούπολης 

με την οποία τροποποιείται η με αριθμ. 71/91 όμοια από¬ 
φαση. , 

4. Την υπ’ αριθμ. 7276/91 απόφαση Νομάρχη Χίου, 
αποφασίζουμε: 

1. Τροποποιούμε την υπ’ αριθμ. 7276/91 απόφασή 
μας, συγκεκριμένα την παρ. 1 του αποφασιστικού μέρους, 
που αναφέρει ότι το Δημοτικό Συμβούλιο συνιστά στο 
Δήμο Ομηρούπολης του Νομού Χίου ίδιο Νομικό Πρόσωπο 
με την επωνυμία «Σχολική Επιτροπή 1ου Νηπιαγωγείου 
και 1ου Δημ. Σχολείου Βροντάδου ως εξής: 

Το Δ.Σ. συνιστά στο Δήμο Ομηρούπολης του Νομού 
Χίου ίδιο Νομικό Πρόσωπο με την επωνυμία «Σχολική Επι¬ 
τροπή 1ου Δημ. Σχολείου Βροντάδου. Κατά τα λοιπά 


ισχύει η αριθμ. 71/91 απόφαση Δ.Σ., ως έχει. 

2. Συστήνεται ίδιο Νομικό Πρόσωπο Δημοσίου Δικαίου 
(Ν.Π.Δ.Δ.) με έδρα το Δήμο Ομηρούπολης, σύμφωνα με 
τις διατάξεις του άρθρου 187 Π.Δ. 323/89, με την επωνυ¬ 
μία «Σχολική Επιτροπή 1ου Νηπιαγωγείου Βροντάδου». 

3. Σκοπός του Νομικού προσώπου είναι: 

Η διαχείριση των πιστώσεων που του διατίθενται για την 
κάλυψη των δαπανών λειτουργίας των αντίσχοιχων σχο¬ 
λείων (θέρμανσης, φωτισμού, ύδρευσης τηλεφώνου, απο¬ 
χέτευσης αγοράς αναλωσίμων υλικών κ.λπ., η αμοιβή κα¬ 
θαριστριών, η εκτέλεση έργων για την επισκευή και συντή¬ 
ρηση των αντίστοιχων σχολείων και του κάθε είδους εξο¬ 
πλισμού τους, η εισήγηση προς τις αντίστοιχες διευθύν¬ 
σεις Α/θμιας και Β/θμιας εκπαίδευσης για τον εφοδιασμό 
από τον Οργανισμό Σχολικών Κτιρίων των αντίστοιχων 
σχολείων με έπιπλα και εξοπλιστικά είδη και από το Υπ. 
Εθν. Παιδείας και θρησκευμάτων με βιβλία για τις αντί¬ 
στοιχες σχολικές βιβλιοθήκες, η διαχείριση των εσόδων 
από την ενδεχόμενη εκμετάλευση των σχολικών κυλι¬ 
κείων, καθώς και η λήψη κάθε άλλου μέτρου που κρίνεται 
αναγκαίο για την στήριξη της διοικητικής λειτουργίας των 
σχολικών μονάδων. 

4. Το ανωτέρω Νομικό πρόσωπο θα διοικείται από 5/ 
μελές Διοικητικό Συμβούλιο αποτελούμενο από: 

α) Δύο δημοτικούς συμβούλους 
β) Τον εκάστοτε Διευθυντή του Νηπιαγωγείου, 
γ) Ένα εκπρόσωπο του συλλόγου γονέων 
δ) Ένα δημότη. 

5. Η θητεία του Διοικητικού Συμβουλίου του Νομικού 
Προσώπου λήγει με την λήξη της παρούσας δημοτικής πε¬ 
ριόδου. Η θητεία των μελών του Διοικητικού Συμβουλίου 
ακολουθεί τη δημοτική περίοδο. 

Το Διοικητικό Συμβούλιο εκλέγει αντιπρόεδρο και Γραμ- 
ματέα. 

6. Πόροι του Νομικού Προσώπου είναι 
α. Ετήσια επιχορήγηση του Δήμου, 

β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

8. Η πράξη αυτή δεν προκαλεί δαπάνη για τον προϋπο¬ 
λογισμό της Νομαρχίας ή του Δήμου Ομηρούπολης (άρ¬ 
θρο 27 Ν. 2081/92). 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Χίος, 2 Φεβρουαρίου 1993 


Ο Νομάρχης 


Σ. ΤΣΙΦΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


